**Tiszaigar Község Önkormányzat Képviselő-testületének 7/2019.(XI. 29.) önkormányzati rendelete**

**Tiszaigar Községi Önkormányzat Képviselő-testületének Szervezeti és Működési Szabályzatáról szóló 7/2016. (IV. 29.) önkormányzati rendeletének módosításáról**

Tiszaigar Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény ( a továbbiakban: Mötv.) 43.§ (3) bekezdésében, valamint az 53. § (1) bekezdésében kapott felhatalmazás alapján a következőket rendeli el:

**1.§**

A Rendelet 6.§ (2) bekezdése helyébe a következő rendelkezés lép:

6.§ (2) A meghívót az előterjesztésekkel együtt úgy kell kézbesíteni, hogy azt a képviselők az ülés előtt legalább 3 – rendkívüli ülés esetén 1 – nappal korábban megkapják.

**2.§**

A Rendelet 18.§ (1) bekezdésében a társadalmi megbízatásban szövegrész helyébe a főállásban szöveg lép.

**3.§**

**A Rendelet 23.§ (2) bekezdése helyébe a következő rendelkezés lép:**

A Bizottság a képviselőtestület hatáskörébe tartozó pénzügyi döntés-előkészítő tevékenységet illetően véleményez, illetve alakít ki állásfoglalást, továbbá az végzi az Mötv. szerinti képviselői vagyonnyilatkozat-tételi kötelezettséggel kapcsolatos előírások betartatását.

**4.§**

A Rendelet 1. sz. melléklete helyébe az e Rendelet 1. sz. melléklete lép.

E rendelet a kihirdetését követő napon lép hatályba, és az azt követő napon hatályát veszti.

 Szilágyi László dr. Mihály Balázs

 polgármester jegyző

**Záradék:** A rendelet a helyben szokásos módon, az Önkormányzat hirdetőtábláján kihirdetésre került.

*Tiszaigar, 2019. november 28.*

 dr. Mihály Balázs

 jegyző